A-mɔth 1
1
Ti̱ti̱ kɛ ruaacni A-mɔth, yie̱e̱n deet mi bëë rɛ̈ɛ̈k mi cɔali Tɛ-kowa tëë cɛ nɛn kɛ la̱k kɛ kui̱ I-thɛ-rɛl, runi da̱ŋ rɛw mëë /kenɛ piny ni lath. Kɛn ni̱ni tɔ̱tɔ̱ Ö-dhi-ya ɛ kuäär in di̱i̱t kä Juda, kä cu Ya-rɔ-baam a gat Yo-ac kuäär in di̱i̱t kä I-thɛ-rɛl.
2
Kä cuɛ wee i̱,
“Kuoth Nhial tuɔ̱kɛ ni kä Dha-yɔn,
kä päl jɔwdɛ nikä
Jɛ-ru-tha-lɛm.
Ci wal ɣɔ̱ɔ̱k cu kööt,
kä ci jol wec pa̱a̱m
Kar-mɛl rɔɔl.”
3
Nɛmɛ ɛ min lar Kuoth Nhial ɛ,
“Ji̱ Da-math-kɛth ca dueer
ti ŋuan la̱t.
Kɛ kui̱ ɛmɔ, ɣän /cä bi kac
jɔk kɛ riɛk in nöŋä kɛ,
kɛ ɣöö ca ji̱ Gil-yad kɔ̱m
kɛ kɔ̱ɔ̱mni yie̱e̱thä.
4
Kɛ kui̱ ɛmɔ, bä mac wuɔc wi̱i̱
duëël Ɣa-dha-el,
kä bɛ tiëc Bɛn-a-dad
ti̱n buɔ̱m buɔ̱ɔ̱m ben pɛt ɛ pɛt.
5
Bä ciik thi̱ekni Da-math-kɛth
to̱l kä piny,
kä bä ji̱kɛ diaal na̱k
pääm täpä A-bɛn,
kä bä kuäärɛ wuɔ̱l kä Beth-e-den,
kä bi ji̱ Thi-ri-ya wä ciɛŋ
ala pɛ̈ɛ̈c kä Kir,”
ruac ni Kuoth Nhial.
Ji̱ Pi-li-thɛt
6
Nɛmɛ ɛ min lar Kuoth Nhial ɛ,
“Ji̱ Gadha ca dueer ti ŋuan la̱t,
kɛ kui̱ ɛmɔ, ɣän /cä bi kac
jɔk kɛ riɛk in nöŋä kɛ,
kɛ ɣöö ca do̱r nath jak kä pɛ̈ɛ̈c
ni kɛn diaal,
kä bikɛ kɛ wä thöp kä Ɛ-dɔm.
7
Kɛ kui̱ ɛmɔ, bä mac wuɔc
pa̱a̱ny Gadha,
kä bɛ ti̱eckɛ ti̱n buɔ̱m buɔ̱ɔ̱m
ben pɛt ɛ pɛt.
8
Kä bä ji̱ Ac-dod diaal näk,
amäni kuäär Ac-kɛ-lon bä.
Bä Ac-kɛ-lon moc riɛk,
amäni mi ci
ji̱ Pi-li-thɛt thil,”
ruac ni Kuäär ni Kuoth Nhial.
Ji̱ Dhor
9
Nɛmɛ ɛ min lar Kuoth Nhial ɛ,
“Kɛ kui̱ dueeri ti̱n ci
ji̱ Dhor kɛ la̱t,
ɣän /cä riɛkdiɛn bi ka̱m thia̱k,
kɛ ɣöö cikɛ do̱r nikɛ lidɛ pɛ̈c
ni kä Ɛ-dɔm,
kä /kenkɛ guk maarä tit.
10
Kɛ kui̱ ɛmɔ, bä mac wuɔc wi̱i̱
pa̱a̱ny rɛ̈ɛ̈k Dhor,
kä bɛ ti̱eckɛ ti̱n buɔ̱m buɔ̱ɔ̱m
pɛt ɛ pɛt.”
Ɛ-dɔm
11
Nɛmɛ ɛ min lar Kuoth Nhial ɛ,
“Kɛ ɣöö ci Ɛ-dɔm dueer kööt,
/cä riɛkdɛ bi ka̱m thia̱k,
kɛ ɣöö cɛ däman cuɔp lɛɛr kɛ ko̱r,
a thil pälikä,
kä ci waaŋ lɔaacdɛ kɛ däman
ŋot thi̱n ni ciaŋ.
12
Kɛ kui̱ ɛmɔ, bä mac yuɔr Te-man,
kä bɛ tiëc Bɔ-dhɛ-ra ti̱n
buɔ̱m buɔ̱ɔ̱m pɛt ɛ pɛt.”
Ji̱ Am-on
13
Nɛmɛ ɛ min lar Kuoth Nhial ɛ,
“Kɛ ɣöö ci ji̱ Am-on dueer kööt,
/cä riɛkdiɛn bi ka̱m thia̱k,
kɛ ɣöö cikɛ jia̱a̱c mään ti ruet
rɛt kä piny kä Gil-yad,
i̱ deekɛ mundiɛn cu re̱p.
14
Kɛ kui̱ ɛmɔ, bä päny Rɛ̈-baa
cua̱th kɛ mac,
kä bɛ ti̱eckɛ ti̱n buɔ̱m buɔ̱ɔ̱m
cu pɛt ɛ pɛt.
kä tëë kɛ ko̱o̱k kɛ cäŋ yie̱e̱thä,
kɛnɛ thul kɛ cäŋ rothä.
15
Ba kuääriɛn in di̱i̱t
kɛnɛ kua̱r kɔaarɛ pɛ̈c
rööl gölä,”
ruac ni Kuoth Nhial.
